Antila kaprimulgo

La Antila kaprimulgo aŭ Antila noktofalko, Chordeiles gundlachii, estas specio de birdoj de la familio de kaprimulgedoj en ties genro Chordeiles de Ameriko, sed propra de Karibio, vivanta en Kubo, Hispaniolo, Puertoriko, Bahamoj, kaj Floridaj Rifoj.

La specia epiteto, gundlachii, estas honoro al kuba natursciencisto Juan Gundlach.

Aspekto
La plenkreskuloj estas malhelaj kun brunaj, grizaj kaj blankaj padronoj sur la supraj partoj kaj brusto; la longaj flugiloj estas nigraj kaj montras blankan strion dumfluge. La vosto estas malhela kun blanka strio; la subaj partoj estas blankaj kun nigraj strioj. La plenkreska masklo havas blankan gorĝon; la ino havas helbrunan gorĝon. La plej distinga karakterizaĵo por determini ĝian identecon de ĝia plej proksima parenco, nome la Amerika kaprimulgo, estas la kontrastaj palaj trianguloj proksime de la malantaŭo de la flugiloj de sidanta birdo. Ekzistas du kolormorfoj, griza kaj ruĝbruna tipoj. Kiel aliaj noktofalkoj, ĉi tiu birdo montras sin per flugado supren kun distinga voknoto, poste plonĝante, retiriĝante el la plonĝo nur kelkajn futojn de la grundo. Ĉi tio kreas ekblovon de aero kaj distingan sonon.

Habitato kaj distribuado
Ilia reprodukta vivejo estas malferma kamparo de la Grandaj Antiloj, la Malgrandaj Antiloj, Bahamoj, kaj la Floridaj Rifoj en Usono. Ili kutime nestas sur nuda tero, foje en levitaj lokoj inkluzive de stumpoj aŭ gruzaj tegmentoj. Ili aparte preferas ĵus senarbarigitajn areojn en arbaroj, flughavenaj kampoj, kankampoj kaj paŝtejoj. Malmulte oni scias pri migradaj kutimoj, kvankam ekzistas iuj indikoj pri migradaj vojoj al Norda kaj Centra Sudameriko.Perlut, N., kaj A. Levesque. 2020. "Light-level geolocation reveals the  migration  route  and  non-breeding  location  of  an  Antillean  Nighthawk (Chordeiles gundlachii)." Journal of Caribbean Ornithology, 33:49–53. https://doi.org/10.55431/jco.2020.33.49-53

Reproduktado
La Antila noktofalko migras el sia reprodukta teritorio post zorgado de siaj idoj. Ankoraŭ ne estas konata, kie la birdoj pasigas la vintron. La du ovoj estas demetitaj rekte sur nudan grundon - tie ne estas nesto. La kovadon faras plejparte la ino kaj daŭras ĉirkaŭ 20 tagojn. La idoj elnestiĝas je ĉirkaŭ 20 tagoj.

Manĝado
Ili kaptas fluginsektojn dumfluge, ĉefe manĝoserĉante proksime de tagiĝo kaj krepusko (krepuskula) aŭ foje nokte kun plenluno.

Voĉo
La krio estas mallonga pikadik kutime aŭdata supre. Ankaŭ la Amerika kaprimulgo foje faras similan krion, sed ĝi ne estas tiel konsistema. En la Dominika Respubliko, la birdo nomiĝas querebebé; en Porto-Riko, la birdo nomiĝas querequequé. Ambaŭ estas onomatopeaj terminoj kiuj originas de la Taina lingvo.

 Referencoj 

 John K. Terres (1980), Audubon Society Encyclopedia of North American Birds, Knopf, ISBN 0-394-46651-9

 Eksteraj ligiloj 

 Antillean Nighthawk Bird Sound

Kategorio:Kaprimulgedoj
Kategorio:Nearktisa faŭno
Kategorio:Birdoj de Karibio
Kategorio:Birdoj de Kubo